રાજપીપળા: મુખ્યમંત્રી વિજય રૂપાણીએ સરદાર સરોવર બંધ કેવડિયાના સાધુ બેટ ખાતે નિર્માણા પામી રહેલી સરદાર પટેલની વિશ્વની સૌથી મોટી પ્રતિમાના નિર્માણ કાર્યની નિરીક્ષણ મુલાકાત લઈને જણાવ્યું કે, આગામી 31 ઓક્ટોબરે સરદાર સાહેબની જન્મ જયંતિએ આ પ્રતિમાનું લોકાર્પણ પ્રધાનમંત્રી નરેન્દ્ર મોદીના હસ્તે કરાવવાની દિશામાં સરકાર ઝડપ ભેર આગળ વધી રહી છે. વધુમાં તેમણે કહ્યું કે વડાપ્રધાન એ સરદાર સાહેબની વિરાટતાને વૈશ્વિક ઊંચાઈ આપવા સેવેલું સ્વપ્ન તેમના જ હસ્તે લોકાર્પણ દ્વારા ગુજરાત સાકાર કરશે. વિજય રૂપાણીએ આ સ્ટેચ્યુની સાઈટની મુલાકાત કરીને સંપૂર્ણ કામગીરી બારીકાઈથી નિહાળી હતી. અને કહ્યું કે આ પ્રતિમા નિર્માણમાં 90 હજાર મેટ્રીકટન સિમેન્ટ 25 હજાર મેટ્રીક ટન લોખન્ડ ઉપયોગમાં લેવાઈ રહ્યું છે. 250 જેટલા ઇજનેરો આ પ્રતિમા નિર્માણના કામમાં યોગદાન આપે છે.